499.31 REGOLAMENTI DWAR IN-NOLLIJIET GĦAL SERVIZZ TAL-PASSIĠĠIERI U MERKANZIJA GĦAL GĦAWDEX L-AVVIŻ LEGALI 314 tal-2004, kif emendat bl-Avviżi Legali 425 tal-2007, 426 tal-2012 u 22 tal-2017. L-AVVIŻ LEGALI 314 tal-2004, kif emendat bl-Avviżi Legali 425 tal-2007, 426 tal-2012 u 22 tal-2017. 1. It-titolu ta’ dawn ir-regolamenti hu r-Regolamenti dwar in-Nollijiet għal Servizz tal-Passiġġieri u Merkanzija għal Għawdex. 2. Nollijiet għal passiġġieri u vetturi. (1) In-nollijiet li jitħallsu minn passiġġieri u vetturi għall-vjagg miċ-Ċirkewwa jew Sa Maison, Malta, għall-Imġarr, Għawdex, jew lura, għandhom ikunu dawk murija fl-Ewwel Skeda. (2) In-nollijiet li jitħallsu għar-rigward ta’ xi skema ta’ inċentivi għall-vjaġġ miċ-Ċirkewwa, Malta, għall-Imġarr, Għawdex, jew lura, għandhom ikunu dawk murija fit-Tieni u t-Tielet Skeda. 3. Nollijiet għal vetturi kummerċjali. In-nollijiet li jitħallsu fuq vetturi kummerċjali u, jew vetturi oħra li jidħlu fil-parametri mogħtija fir-Raba’ Skeda għall-vjaġġ miċ-Ċirkewwa jew Sa Maison, Malta, għall-Imġarr, Għawdex, jew lura, għandhom ikunu dawk murija fl-imsemmija Skeda. 4. Identità ta’ resident f’Għawdex u ċittadinanzjan. Emendat: A.L.426 tal-2012. Passiġġier jista’ jintalab juri dokument ta’ identifikazzjoni legalment validu tiegħu jew il-Karta Anzjan fil-waqt tal-ħruġ tal-biljett jew f’kull waqt ieħor ta’ l-imbarkar tiegħu fuq il-vapur jew matul il-vjaġġ sabiex tkun tista’ tiġi stabbilita l-identità tiegħu bħala residenti f’Għawdex jew bħala ċittadinanzjan rispettivament. 5. Wiri tal-biljett. Passiġġier jista’ jintalab juri l-biljett tiegħu meta jintalab jagħmel dan minn uffiċjal awtorizzat, sabiex jivverifika u jispezzjonal-biljetti u l-validità tagħhom, u f’każ ta’ nolsussidjat, l-eligibilità tal-passiġġier, kemm qabel ma jitla’ abbord il-vapur u, jew filwaqt li jkun abbord dak il-vapur: Iżda għall-finijiet ta’ dawn ir-regolamenti, uffiċjal awtorizzat għandu jfisser dak l-uffiċjal ta’ l-operatur hekk imqabbad mill-Gvern ta’ Malta biex jopera dan is-servizz, jew uffiċjal pubbliku ieħorhekk nominat mill-Ministeru tal-Kompetittività u l-Komunikazzjoni. 6. Tagħbijiet kummerċjali. Sostitwita: A.L.425 ta’ l-2007. It-tagħbijiet fuq il-vetturi kummerċjali ma għandhomx jeċċedu l-kapaċità reġistrata tal-vettura u, jew axle-weight li jeċċedi 13-il tunnellata.